2.3 การประกอบธุรกิจของแต่ละสายผลิตภัณฑ์

บริษัท พัฒน์กล จำกัด (มหาชน) ดำเนินธุรกิจที่มีความชำนาญด้านวิศวกรรมเครื่องทำความเย็น
และเครื่องจักรผลิตอาหาร รับออกแบบ ผลิต สร้าง ติดตั้ง และจำหน่ายทั้งในประเทศ
และต่างประเทศ ซึ่งสามารถแบ่งธุรกิจตามสายผลิตภัณฑ์หลักเป็น 5 หมวด ดังนี้ :-

1.  ผลิตภัณฑ์เครื่องทำน้ำแข็ง

2.  เครื่องจักร/ระบบสำหรับอุตสาหกรรมเครื่องทำความเย็น

3.  เครื่องจักร/ระบบการผลิตสำหรับผลิตภัณฑ์เหลว

4.  เครื่องจักร/อุปกรณ์สำหรับอุตสาหกรรมแปรรูปอาหาร

5.  งานโครงการก่อสร้างครบวงจร (Turnkey Project)

แผนภาพแสดงอุตสาหกรรมอาหารและผลิตภัณฑ์ของบริษัท พัฒน์กล จำกัด (มหาชน)

+----------------------------+-----------------------------------------+
| อุตสาหกรรมอาหาร             | ผลิตภัณฑ์ของบริษัท                           |
+----------------------------+-----------------------------------------+
|                            |                                         |
+----------------------------+-----------------------------------------+
| วัตถุดิบ เช่น                  | -   เครื่องคัดขนาด                         |
|                            |                                         |
| เนื้อสัตว์ ผัก ผลไม้             | -   เครื่องจักรใช้ทำความสะอาดวัตถุดิบ เช่น      |
|                            |                                         |
|                            | เครื่องล้างกุ้ง ปลา ผักสด                     |
+----------------------------+-----------------------------------------+
| กระบวนการ                  | -   เครื่องทำน้ำแข็งหลอดแบบตีแตก,            |
|                            |     เครื่องทำน้ำแข็งซอง                     |
+----------------------------+-----------------------------------------+
| รักษาความสด                 | -   ระบบแช่เยือกแข็ง และแผ่นทำน้ำเย็น         |
|                            |                                         |
| กระบวนการ                  | -   เครื่องฆ่าเชื้ออุณหภูมิสูง                   |
|                            |                                         |
| แปรรูป และเก็บรักษา           | -   สายพานอบ นึ่ง และทอดอัตโนมัติ            |
|                            |                                         |
| กระบวนการ                  | -   ห้องเย็นสำหรับอุตสาหกรรมอาหารขนาดใหญ่    |
|                            |                                         |
| บรรจุและจัดเก็บ               | และขนาดเล็ก                              |
|                            |                                         |
| ซุปเปอร์มาร์เก็ต               | -   เครื่องล้างภาชนะใส่อาหารอัตโนมัติ          |
|                            |                                         |
| ที่ขายสินค้า                   | -   สายพานลำเลียงทุกชนิด เช่น               |
|                            |                                         |
|                            | สายพานลำเลียงบรรจุอาหารกระป๋อง             |
|                            |                                         |
|                            | -   ตู้แช่ผลิตภัณฑ์                           |
+----------------------------+-----------------------------------------+

** หมายเหตุ **

แผนภาพนี้แสดงถึงอุตสาหกรรมอาหารในส่วนที่เกี่ยวข้องกับผลิตภัณฑ์ของบริษัทเท่านั้น

แผนภาพแสดงอุตสาหกรรมเครื่องดื่มและผลิตภัณฑ์ของบริษัท พัฒน์กล จำกัด (มหาชน)

+----------------------------+-----------------------------------------+
| อุตสาหกรรมเครื่องดื่ม           | ผลิตภัณฑ์ของบริษัท                           |
+----------------------------+-----------------------------------------+
| วัตถุดิบ เช่น น้ำนมดิบ           | -   เครื่องจักรสำหรับลดอุณหภูมิ                |
|                            |     และระบบทำความเย็น                    |
| น้ำผัก น้ำผลไม้ น้ำเปล่า         |                                         |
|                            | -   เครื่องทำน้ำแข็งหลอด                    |
| กระบวนการฆ่าเชื้อ             |                                         |
|                            | -   ระบบยูเอชที, ระบบพาสเจอร์ไรส์           |
| กระบวนการหมักสำหรับ          |     และระบบสเตอริไรส์                     |
|                            |                                         |
| เครื่องดื่มที่มีแอลกอฮอล์          | -   ถังหมักผลิตภัณฑ์ (Fermenter Tank)        |
|                            |                                         |
| กระบวนการผสม               | -   ถังผสมผลิตภัณฑ์ (Mixing Tank)           |
|                            |                                         |
| กระบวนการเก็บรักษา           | -   ถังเก็บผลิตภัณฑ์ (Storage Tank)          |
|                            |                                         |
| กระบวนการบรรจุ              | -   เครื่องบรรจุผลิตภัณฑ์แบบถุง เช่น น้ำแข็งหลอด, |
|                            |     นม                                  |
+----------------------------+-----------------------------------------+

** หมายเหตุ **

แผนภาพนี้แสดงถึงอุตสาหกรรมเครื่องดื่มในส่วนที่เกี่ยวข้องกับผลิตภัณฑ์ของบริษัทเท่านั้น

แผนภาพแสดงอุตสาหกรรมเคมีภัณฑ์และผลิตภัณฑ์ของบริษัท

+-----------------------------------+-----------------------------------+
| อุตสาหกรรมเคมีภัณฑ์                   | ผลิตภัณฑ์ของบริษัท                     |
+-----------------------------------+-----------------------------------+
| วัตถุดิบ                             | -   ถังเก็บผลิตภัณฑ์ (Storage Tank)    |
|                                   |                                   |
| กระบวนการผสม                      | -   ถังผสมผลิตภัณฑ์ (Mixing Tank)     |
|                                   |                                   |
| กระบวนการเก็บรักษา                  | เช่น ถังผสมสี, ถังผสมเครื่องสำอางค์      |
|                                   |                                   |
|                                   | -   ถังเก็บผลิตภัณฑ์ (Storage Tank)    |
+-----------------------------------+-----------------------------------+

** หมายเหตุ **

แผนภาพนี้แสดงถึงอุตสาหกรรมเคมีภัณฑ์ในส่วนที่เกี่ยวข้องกับผลิตภัณฑ์ของบริษัทเท่านั้น

1.  ผลิตภัณฑ์เครื่องทำน้ำแข็ง แบ่งเป็น 2 ประเภท ดังนี้ :-

    1.  เครื่องทำน้ำแข็งหลอด

    2.  โรงน้ำแข็งซอง

ลักษณะผลิตภัณฑ์และบริการ

1.  เครื่องทำน้ำแข็งหลอด

บริษัทผลิตเครื่องทำน้ำแข็งหลอดเพื่อการบริโภค มีกำลังการผลิตตั้งแต่ 1.5 - 80 ตันต่อวัน
ซึ่งสามารถแบ่งกลุ่มเป้าหมายได้เป็น 2 กลุ่ม ดังนี้:-

-   กำลังการผลิตที่ 1.5 ตันต่อวัน เหมาะสำหรับสถานประกอบการขนาดกลาง เช่น โรงแรม
    โรงเรียน โรงพยาบาล ภัตตาคาร สโมสร ฯลฯ

-   กำลังการผลิตตั้งแต่ 5-80 ตันต่อวัน เหมาะสำหรับผู้ผลิตและจำหน่าย
    รวมถึงอุตสาหกรรมแปรรูปอาหาร ที่ต้องใช้น้ำแข็งหลอดลักษณะตีแตก
    ในกระบวนการรักษาความสดของอาหาร ก่อนกระบวนการแปรรูปอาหาร

บริษัทฯ มีทีมวิศวกรและช่าง ดูแล ควบคุมงานติดตั้งทั้งระบบ ทั้งในประเทศ และต่างประเทศ
ตั้งแต่การผลิตเครื่องทำน้ำแข็งหลอด จัดหาเครื่องกรองน้ำ คอมเพรสเซอร์ รวมถึงอุปกรณ์ต่างๆ
ที่สอดคล้องกับ ประกาศกระทรวงสาธารณสุข เรื่อง วิธีการผลิตเครื่องมือเครื่องใช้ในการผลิต
และการเก็บรักษา (Good Manufacturing Practice : GMP)
และออกแบบระบบให้ผลิตภัณฑ์สามารถผลิตน้ำแข็งหลอดที่สะอาด เหมาะสำหรับการบริโภค
ตลอดจนมีการรับประกันคุณภาพสินค้าเป็นเวลา 1 ปี
นอกจากนั้นยังมีหน่วยงานบริการหลังการขายทำหน้าที่ซ่อม บำรุงเครื่องจักรอีกด้วย

ในการปรับปรุงผลิตภัณฑ์ และพัฒนาเครื่องจักรให้มีประสิทธิภาพ บริษัทมีเป้าหมาย 2 ประการ คือ
:-

-   เพิ่มประสิทธิภาพของเครื่องจักรด้านการใช้พลังงาน และกำลังการผลิต
    เมื่อเทียบกับผลิตภัณฑ์แบบเดียวกันในท้องตลาด

-   ออกแบบผลิตภัณฑ์ให้สะดวกต่อการใช้งาน มีความทนทาน และคุณภาพที่ดี

(ได้แสดงข้อมูลพัฒนาการของผลิตภัณฑ์ ไว้ในหัวข้อที่ 2.4 การวิจัยและพัฒนา)

2.  โรงน้ำแข็งซอง

บริษัทจำหน่ายเครื่องทำน้ำแข็งซอง มีกำลังการผลิตตั้งแต่ 50 ซอง/วัน จนถึง 4,000 ซอง/วัน
เป็น ส่วนใหญ่ อย่างไรก็ตามบริษัทสามารถเพิ่มหรือลดกำลังการผลิตของเครื่องจักรได้
ตามความต้องการของลูกค้า สำหรับกลุ่มอุตสาหกรรมที่ใช้น้ำแข็งซอง
ส่วนใหญ่เป็นอุตสาหกรรมการประมง ใช้น้ำแข็งซองเพื่อรักษาความสดของอาหารในระยะเวลาสั้นๆ

แหล่งผลิตชิ้นส่วนสำหรับประกอบเป็นเครื่องจักร ส่วนใหญ่ผลิตจากโรงงานของบริษัทเอง (ได้เสนอ
ข้อมูลที่เกี่ยวข้องกับโรงงานไว้ในหัวข้อการจัดหาผลิตภัณฑ์และบริการ)

ลักษณะการขายและช่องทางการจัดจำหน่าย

-   ในประเทศ

    1.  ลูกค้าเดิมที่เคยซื้อสินค้าติดต่อซื้อสินค้าเพิ่ม

    2.  ขายผ่านพนักงานขาย

    3.  งานแสดงสินค้า

-   ต่างประเทศ

1)  ลูกค้าเดิมที่เคยซื้อสินค้าติดต่อซื้อสินค้าเพิ่ม

2)  ขายผ่านพนักงานขาย

3)  งานแสดงสินค้า

4)  ขายผ่านตัวแทนจำหน่ายในต่างประเทศ

ภาวะการแข่งขัน

ในปี 2546 ตลาดเครื่องทำน้ำแข็ง ทั้งน้ำแข็งหลอด และน้ำแข็งซอง มีการเติบโตอย่างสูง กล่าวคือ
ในช่วง ปี 2546
บริษัทได้รับคำสั่งซื้อเครื่องทำน้ำแข็งหลอดและน้ำแข็งซองทั้งภายในประเทศและต่างประเทศ
เปรียบเทียบกับปีที่ผ่านมาในระยะเวลาเดียวกัน คิดเป็นสัดส่วนที่เพิ่มขึ้นถึง 56%
ถึงแม้ตลาดเครื่องทำน้ำแข็งหลอดในประเทศมีผู้ขายหลายราย
ซึ่งมีมาตรฐานของอุปกรณ์ที่ใช้ผลิตเครื่องทำน้ำแข็งหลอดแตกต่างกันหลายระดับ
แต่ถ้าเปรียบเทียบกับเครื่องทำน้ำแข็งของบริษัทซึ่งคิดค้นออกแบบ พัฒนา
และผลิตเครื่องทำน้ำแข็งหลอดตั้งแต่ปี พ.ศ. 2521 จนกระทั่งปัจจุบัน โดยผลิตตามมาตรฐาน ASME
(American Society of Mechanical Engineers)
ซึ่งเป็นมาตรฐานการออกแบบผลิตภัณฑ์และผลิตตามหลักการด้านวิศวกรรมเครื่องกล
จึงมีผู้ขายในมาตรฐานเดียวกันน้อยราย
ดังนั้นจึงเป็นที่ยอมรับของลูกค้าทั้งในประเทศภูมิภาคเอเชียแปซิฟิก และภูมิภาคอื่นทั่วโลก

ปัจจุบัน บริษัทมีสัดส่วนการจำหน่ายเครื่องทำน้ำแข็งหลอด ในประเทศแถบภูมิภาคเอเชียสูงสุด
โดยเฉพาะในประเทศมาเลเซีย จำหน่ายประมาณ 80% ของเครื่องทำน้ำแข็งหลอดทั้งหมด
และในอนาคตกำลังขยายตลาดไปยังภูมิภาคแอฟริกาใต้ ตะวันออกกลาง และอเมริกาใต้

2.  เครื่องจักร/ระบบสำหรับอุตสาหกรรมเครื่องทำความเย็น แบ่งเป็น 3 ประเภท ดังนี้:-

    1.  ห้องเย็นสำหรับอุตสาหกรรมขนาดใหญ่และขนาดเล็ก

    2.  ระบบแช่แข็งอาหาร

    3.  ตู้แช่ผลิตภัณฑ์สำหรับซุปเปอร์มาร์เก็ต

ลักษณะผลิตภัณฑ์และบริการ

1)  ห้องเย็นสำหรับอุตสาหกรรมขนาดใหญ่และขนาดเล็ก

รับออกแบบ ผลิต และติดตั้งระบบห้องเย็นอุตสาหกรรม ซึ่งใช้ในอุตสาหกรรมอาหาร
ลูกค้าที่ใช้ห้องเย็นอุตสาหกรรมประกอบด้วย ผู้ที่ดำเนินธุรกิจแปรรูปอาหาร อาหารสำเร็จรูป
อาหารทะเล เนื้อสัตว์ ผัก และผลไม้ ประมง และผู้ที่ให้บริการห้องเย็นรับฝากสำหรับแช่แข็งอาหาร
เช่น ไก่ อาหารทะเล ผักและผลไม้

นอกจากนั้นยังมีบริษัทในเครือ ได้แก่ บริษัท พีเคบี เอ็นเตอร์ไพรส์ จำกัด เป็นผู้ออกแบบ ผลิต
และจำหน่ายผนังห้องเย็น รวมทั้งติดตั้งห้องเย็นพาณิชย์ (Commercial Cold Room)
สำหรับใช้เก็บน้ำแข็ง อาหารสำเร็จรูป เนื้อสัตว์บก และสัตว์น้ำสำหรับผู้ผลิตรายย่อย ร้านค้า
ภัตตาคาร

2)  ระบบแช่แข็งอาหาร

ประกอบด้วยผลิตภัณฑ์ที่เกี่ยวข้องกับการแช่แข็งอาหาร ได้แก่

-   ระบบแช่แข็งแบบเร็ว (Individual Quick Freezer : IQF)
    เป็นระบบแช่แข็งแบบต่อเนื่อง หลังจากเสร็จสิ้นขบวนการจัดเตรียมผลิตภัณฑ์

-   ระบบแช่แข็งแบบลมแรง ( Air Blast Freezer) เป็นระบบที่แช่แข็งผลิตภัณฑ์เป็นรอบๆ
    มีความแตกต่างกับระบบแช่แข็งแบบเร็ว คือ
    ต้องรอให้ผลิตภัณฑ์ครบจำนวนบรรจุของขนาดตู้แช่แข็ง แล้วจึงทำการ แช่แข็งได้

-   อุปกรณ์ อะไหล่ที่เกี่ยวข้องกับระบบทำความเย็น เช่น แผ่นริปเปิลเพลท (ซึ่งเป็นแผ่นทำน้ำเย็น
    โดยมีบริษัท ริปเปิลเพลท (ประเทศไทย) จำกัด เป็นผู้ผลิตและจำหน่าย ) วาล์ว
    ฉนวนสำหรับห้องเย็น

แหล่งผลิตชิ้นส่วนสำหรับประกอบเป็นเครื่องจักรส่วนใหญ่ผลิตจากโรงงานของบริษัทเอง (ได้เสนอ
ข้อมูลที่เกี่ยวข้องกับโรงงานไว้ในหัวข้อการจัดหาผลิตภัณฑ์และบริการ)

3)  ชุดระบายความร้อน

บริษัทเป็นผู้นำในการผลิตอีแวปโปเรทีฟ คอนเดนเซอร์ ทำด้วยสเตนเลส
ซึ่งปัจจุบันเป็นที่นิยมใช้มากในอุตสาหกรรมเครื่องเย็น เพราะมีความทนทานสูง
บริษัทได้เริ่มผลิตอีแวปโปเรทีฟ คอนเดนเซอร์ ทำด้วยสเตนเลส มาก่อนผู้ผลิตอื่นๆในโลก ตั้งแต่
ค.ศ. 1990

4)  ตู้แช่ผลิตภัณฑ์

    บริษัทให้บริการครบวงจร ในด้านตู้แช่ผลิตภัณฑ์ในซุปเปอร์มาร์เก็ต และห้างสรรพสินค้าค้าส่ง
    (Hypermarket) ลักษณะของลูกค้าส่วนใหญ่จะเป็นซุปเปอร์มาร์เก็ต และห้างสรรพสินค้าค้าส่ง
    (Hypermarket) ชั้นนำ ทั้งในกรุงเทพ และต่างจังหวัด

วัตถุดิบที่ใช้ในการผลิตส่วนใหญ่มาจากการที่บริษัท เป็นตัวแทนจำหน่าย และติดตั้งตู้แช่ผลิตภัณฑ์ยี่ห้อ
BONNET ซึ่งมีมาตรฐานเป็นที่รู้จักกันอย่างแพร่หลายทั้งในประเทศ และทั่วโลก

ลักษณะการขายและช่องทางการจัดจำหน่าย

-   ในประเทศ

    1.  ลูกค้าเดิมที่เคยซื้อสินค้าติดต่อซื้อสินค้าเพิ่ม

    2.  ขายผ่านวิศวกรขาย

    3.  งานแสดงสินค้า

-   ต่างประเทศ

1)  ลูกค้าเดิมที่เคยซื้อสินค้าติดต่อซื้อสินค้าเพิ่ม

2)  ขายผ่านพนักงานขาย

3)  งานแสดงสินค้า

4)  ขายผ่านตัวแทนจำหน่ายในต่างประเทศ

ภาวะการแข่งขัน

ตลาดของผลิตภัณฑ์เครื่องทำความเย็นมีผู้ประกอบการลักษณะเดียวกันหลายรายทั้งในประเทศ
และต่างประเทศ ซึ่งส่วนใหญ่จะขายเป็นระบบย่อยเป็นส่วนๆ
แต่เนื่องจากบริษัทมีผลิตภัณฑ์ที่สามารถตอบสนองความต้องการของลูกค้าได้ทั้งระบบ
และสามารถผลิตชิ้นส่วนที่เกี่ยวข้องกับระบบทำความเย็นบางชิ้นได้จึงทำให้ได้เปรียบคู่แข่งขันในตลาดในประเทศเล็กน้อย
อีกทั้งยังมีหน่วยงานบริการที่สามารถรองรับปัญหาที่อาจจะเกิดขึ้น จากการเสียชำรุดของอุปกรณ์ต่างๆ
ตามอายุใช้งาน หรืออุบัติเหตุ ซึ่งสามารถลดความเสียหายให้กับสินค้าได้
เนื่องจากผลิตภัณฑ์แช่แข็งนั้นจำเป็นต้องมีการรักษาอุณหภูมิที่เหมาะสม ในปี 2546
บริษัทได้รับคำสั่งซื้อ เมื่อเปรียบเทียบกับระยะเวลาเดียวกันของปีที่ผ่านมา เป็นยอดที่เพิ่มขึ้น 24%

3.  เครื่องจักรและระบบการผลิตสำหรับผลิตภัณฑ์เหลว แบ่งเป็น 2 ประเภท ดังนี้:-

    1.  เครื่องจักรและระบบสำหรับอุตสาหกรรมการผลิตนมและเครื่องดื่ม

    2.  เครื่องจักรและระบบสำหรับอุตสาหกรรมประเภทเคมีภัณฑ์ที่มีลักษณะเหลว

ลักษณะผลิตภัณฑ์และบริการ

1)  เครื่องจักรและระบบสำหรับอุตสาหกรรมการผลิตนมและเครื่องดื่ม

บริษัทรับงานออกแบบ ติดตั้ง เดินระบบ และจัดหาอะไหล่
อุปกรณ์สำหรับโรงงานนมและอุตสาหกรรมเครื่องดื่มทั้งที่มีแอลกอฮอล์ และไม่มีแอลกอฮอล์ทั้งระบบ
รวมทั้งถัง และเครื่องจักรในระบบ ซึ่งถังสเตนเลสที่ใช้ในอุตสาหกรรมนี้
จะต้องมีผิวด้านในที่มีความเรียบ เพื่อให้ทำความสะอาดด้วยระบบปิด (Cleaning In Place :
CIP คือการทำความสะอาดโดยไม่ต้องถอดชิ้นส่วนของถังออก) ซึ่งมีลักษณะแตกต่างจากถัง
สเตนเลสที่ใช้ในกิจกรรมอื่นๆ โดยมีการออกแบบผลิตภัณฑ์ การเลือกใช้อุปกรณ์
และระบบต่างๆให้สอดคล้องกับมาตรฐานสากล เช่นมาตรฐาน ASME (American Society of
Mechanical Engineers) ซึ่งเป็นมาตรฐานการออกแบบผลิตภัณฑ์
และผลิตตามหลักการด้านวิศวกรรมเครื่องกล ของสมาคมวิศวกรรมเครื่องกล แห่งสหรัฐ อเมริกา
และมาตรฐานตามประกาศกระทรวงสาธารณสุข เรื่อง วิธีการผลิตเครื่องมือ เครื่องใช้ในการผลิต
และการเก็บรักษา (Good Manufacturing Practice : GMP)
ซึ่งเป็นมาตรฐานที่จะต้องปฏิบัติเพื่อให้กระบวนการผลิตอาหารมีความสะอาด
กลุ่มลูกค้าในหมวดผลิตภัณฑ์นี้ได้แก่

-   โรงงานนมส่วนใหญ่จะซื้อระบบการฆ่าเชื้อ เช่น ระบบยูเอชที ระบบพาสเจอร์ไรส์ และระบบ
    สเตอริไรส์ ถังพักน้ำนม ระบบท่อในกระบวนการผลิต ระบบ CIP

-   โรงงานผลิตเครื่องดื่มมีแอลกอฮอล์ ส่วนใหญ่จะซื้อถังหมักเบียร์ขนาดใหญ่ ถังหมักเหล้า
    และสาโท

-   อุตสาหกรรมผลิตเครื่องดื่มชนิดไม่มีแอลกอฮอล์ เช่น โยเกิร์ต น้ำผลไม้ น้ำนมข้าวโพด
    น้ำนมถั่วเหลือง เครื่องดื่มชูกำลัง เครื่องดื่มบำรุงสุขภาพ ไอศกรีม

-   อุตสาหกรรมการผลิตเครื่องดื่มอัดลม

2)  เครื่องจักรและระบบสำหรับอุตสาหกรรมประเภทเคมีภัณฑ์ที่มีลักษณะเหลว

บริษัทรับงานออกแบบ ติดตั้ง เดินระบบ และจัดหาอะไหล่
อุปกรณ์สำหรับอุตสาหกรรมประเภทเคมีภัณฑ์ที่มีลักษณะเหลวทั้งระบบ หรือสร้างเฉพาะถัง หรือ
ระบบท่อลำเลียง ซึ่งจะต่างจากกระบวนการผลิตในอุตสาหกรรมการผลิตนมและเครื่องดื่มหลายด้าน
เช่น ความเรียบที่ผิวของถังที่ใช้ในกระบวนการผลิต อุปกรณ์เชื่อมต่อต่างๆ
แต่ยังคงให้มาตรฐานการผลิตตามมาตรฐาน ASME เช่นเดียวกัน ลักษณะลูกค้าที่ใช้บริการ เช่น
ผู้ผลิตครีมทาผิว ผู้ผลิตน้ำยาสระผม ผู้ผลิตเครื่องสำอาง

แหล่งผลิตชิ้นส่วนสำหรับประกอบเป็นเครื่องจักรส่วนใหญ่ผลิตจากโรงงานของบริษัทเอง (ได้เสนอ
ข้อมูลที่เกี่ยวข้องกับโรงงานไว้ในหัวข้อการจัดหาผลิตภัณฑ์และบริการ)

ลักษณะการขายและช่องทางการจัดจำหน่าย

-   ในประเทศ

    1.  ลูกค้าเดิมที่เคยซื้อสินค้าติดต่อซื้อสินค้าเพิ่ม

    2.  ขายผ่านพนักงานขาย

    3.  งานแสดงสินค้า

-   ต่างประเทศ

1)  Internet Website ของบริษัท

2)  งานแสดงสินค้า

ภาวะการแข่งขัน

แบ่งออกเป็น 2 ส่วนตามลักษณะงานของโครงการ กล่าวคือ

1. งานระบบการผลิตทางด้านงานอาหาร คู่แข่งในระดับมาตรฐานเดียวกันกับบริษัท
ส่วนใหญ่จะเป็นบริษัทข้ามชาติ
ซึ่งมีข้อได้เปรียบในเรื่องของประสบการณ์ที่ยาวนานในอุตสาหกรรมนมและอาหารเหลว และมีข้อมูล,
รายละเอียดในเชิงลึก รวมถึงมีจำนวนผลิตภัณฑ์ของสินค้ามากกว่า อย่างไรก็ตาม
บริษัทมีความพร้อมในการปฏิบัติงานในทุก ๆ รูปแบบ และสามารถให้บริการลูกค้าได้กว้างขวาง และ
หลากหลาย จึงทำให้ลูกค้าหลายรายพอใจในงานขายและบริการดังกล่าว

2. งานถังสเตนเลส ถ้าเป็นคู่แข่งในประเทศ
ถึงแม้จะเป็นโรงงานที่ยังไม่มีระบบมาตรฐานรองรับในด้านการผลิตและการตรวจสอบ
แต่คู่แข่งจะมีข้อได้เปรียบเรื่องราคาที่ต่ำกว่า ทำให้บริษัทต้องพบกับการเปรียบเทียบราคา
ในมุมมองของลูกค้าที่ยังไม่มีข้อมูลและความเข้าใจความแตกต่างของสินค้าพียงพอ
สำหรับคู่แข่งขันต่างชาติที่ส่งสินค้ามาจากต่างประเทศจะมีข้อได้เปรียบในเรื่องของภาษีอากรขาเข้าที่เสียในอัตราร้อยละ
5 ในขณะที่บริษัทต้องซื้อวัตถุดิบบางอย่างที่ต้องเสียภาษีขาเข้าสูง อย่างเช่น
แผ่นสเตนเลสมีอัตราอากรร้อยละ 11 ซึ่งทำให้เสียเปรียบในด้านต้นทุนบ้าง

อย่างไรก็ตาม บริษัท ได้พยายามขยายตลาด เข้าไปในกลุ่มของลูกค้าต่าง ๆ มากขึ้น
โดยให้ความรู้กับลูกค้า ให้ข้อมูลที่เป็นประโยชน์ในเรื่องต่าง ๆ
อันทำให้ลูกค้าเข้าใจถึงความแตกต่างในเรื่องคุณภาพสินค้า, การบริการหลังการขาย,
การเอาใจใส่แลกเปลี่ยนข้อมูลกับลูกค้าในทุก ๆ ธุรกิจอาหารที่บริษัทมีประสบการณ์
อันทำให้เกิดความสัมพันธ์ที่ดีกับลูกค้าในระยะยาว สำหรับต้นทุนที่สูงในบางส่วน บริษัท
ได้พยายามปรับกระบวนการผลิตในมีประสิทธิภาพมากขึ้น เพื่อให้ต้นทุนโดยรวมของสินค้า
อยู่ในสภาพที่พร้อมจะแข่งขันได้

ในปี 2546 บริษัทได้รับคำสั่งซื้อ ต่ำกว่ายอดของระยะเวลาเดียวกันของปีที่ผ่านมา เนื่องจากในปีนั้น
บริษัท ได้รับยอด Order ของถังจาก Heineken เป็นจำนวนสูง
เนื่องจากเป็นการขยายโครงการใหม่ ดังนั้น ถ้าไม่รวม Order พิเศษดังกล่าว นับว่า Business
Unit ดังกล่าวยังคงรักษายอดขาย ได้เป็นที่พอใจ

4.  เครื่องจักรและอุปกรณ์สำหรับอุตสาหกรรมแปรรูปอาหาร แบ่งเป็น 2 ประเภท ดังนี้:-

    1.  อุตสาหกรรมอาหารแช่แข็ง เช่น เนื้อสัตว์ อาหารทะเล ผัก ผลไม้

    2.  อุตสาหกรรมอาหารกระป๋อง เช่น ปลาทูน่ากระป๋อง ผัก ผลไม้กระป๋อง

ลักษณะผลิตภัณฑ์และบริการ

บริษัทรับงานออกแบบเครื่องจักร สายพานลำเลียง ติดตั้งระบบ และจัดหาอะไหล่ อุปกรณ์
สำหรับอุตสาหกรรมการแปรรูปอาหาร เช่น อาหารทะเล เนื้อไก่ ผัก ผลไม้ และอาหารกระป๋อง
เช่น ปลาทูน่า ปลาซาดีน ผัก และผลไม้
โดยการออกแบบสายการผลิตในลักษณะสายพานลำเลียงต่อเนื่อง
ที่มีทั้งเครื่องจักรที่ใช้ในการคัดขนาด เครื่องต้ม เครื่องลวก เครื่องล้าง เครื่องฆ่าเชื้อ เครื่องผสม
ถังต้มปรุงแต่งของเหลว โดยมีเป้าหมายใน การออกแบบ 4 ประการคือ

1.  ออกแบบการผลิตให้ตรงตามความต้องการของลูกค้า
    โดยใช้หลักเกณฑ์ในทางวิชาชีพด้านวิศวกรรมการผลิตอาหาร

2.  ออกแบบให้สอดคล้องกับมาตรฐานสากลสำหรับการผลิตอาหารที่ได้คุณภาพ (Hygiene
    Design)

3.  ออกแบบระบบโดยคำนึงถึงเรื่องประสิทธิผลในการผลิต ได้แก่ การลดแรงงาน
    และพลังงานต่างๆ ที่ใช้ในสายการผลิต

4.  ออกแบบระบบโดยคำนึงถึงผลกระทบในด้านสิ่งแวดล้อม เช่น
    ระบบการจัดการน้ำที่ใช้ในการผลิต เป็นต้น

นอกจากงานด้านเครื่องจักรแล้ว บริษัทยังเป็นตัวแทนจำหน่าย อะไหล่
และอุปกรณ์ที่ใช้เฉพาะสำหรับการผลิตอาหาร และมีระบบที่ใช้ต่อเนื่องจากการแปรรูปอาหาร เช่น
เครื่องจักรแช่แข็งสำหรับอาหารแปรรูป ห้องเย็นแช่ผลิตภัณฑ์
(ได้เสนอรายละเอียดไว้ในสายธุรกิจเครื่องทำความเย็น)

แหล่งผลิตชิ้นส่วนสำหรับประกอบเป็นเครื่องจักรส่วนใหญ่ผลิตจากโรงงานของบริษัท เอง (ได้เสนอ
ข้อมูลที่เกี่ยวข้องกับโรงงานไว้ในหัวข้อการจัดหาผลิตภัณฑ์และบริการ)

ลักษณะการขายและช่องทางการจัดจำหน่าย

-   ในประเทศ

    1.  เน้นเรื่องงานบริการสำหรับลูกค้าเดิม

    2.  ขายผ่านวิศวกรขาย สำหรับการขายกับลูกค้าใหม่

    3.  งานแสดงสินค้า โดยสินค้าที่ได้พัฒนา ปรับปรุง รวมถึงสินค้าใหม่ๆ

-   ต่างประเทศ

1)  การบอกต่อจากลูกค้าเดิม ซึ่งบริษัทได้ทำผลงานไว้แล้ว

2)  Internet Website ของบริษัท

3)  งานแสดงสินค้า

ภาวะการแข่งขัน

เนื่องจากบริษัทได้ประกอบธุรกิจในอุตสาหกรรมนี้มานานกว่า 10 ปี
จึงทราบดีว่ามีการแข่งขันในเชิงการตลาดค่อนข้างสูงมาก ทั้งจากตลาดในประเทศ
และต่างประเทศตลอดเวลา แต่บริษัทก็ยังสามารถเพิ่มยอดขาย และช่องทางการจัดจำหน่ายผลิตภัณฑ์
ในส่วนนี้มากขึ้นเป็นลำดับ นอกจากนั้นยังเป็นผู้นำในระดับแนวหน้าในธุรกิจนี้
ในภาวะของการแข่งขันนี้ สำหรับมุมมองของบริษัทถือว่าเป็นเรื่องปกติ
เนื่องจากบริษัทมีการเตรียมกิจกรรมต่างๆ เพื่อรองรับความต้องการของตลาดมาโดยตลอด
ตัวอย่างเช่น การพัฒนา และปรับปรุงรูปแบบสินค้า การค้นคิดสินค้าใหม่ๆ
การร่วมค้ากับบริษัทต่างชาติ เป็นต้น ซึ่งกิจกรรมต่างๆ เหล่านี้
จะเป็นส่วนสนับสนุนให้สินค้าของบริษัทเป็นที่ยอมรับมากขึ้น
จะเห็นได้ชัดเจนจากผลประกอบการที่ผ่านมา ในปี 2546 บริษัทประสบความสำเร็จ จากการพัฒนา
และปรับปรุงรูปแบบสินค้า การค้นคิดสินค้าใหม่ๆ การร่วมค้ากับบริษัทต่างชาติ เป็นต้น
ซึ่งกิจกรรมต่างๆ เหล่านี้ จะเป็นส่วนสนับสนุนให้สินค้าของบริษัทเป็นที่ยอมรับมากขึ้น
จะเห็นได้ชัดเจนจากผลประกอบการที่ผ่านมา ดังนั้น ในปีนี้ บริษัทได้รับคำสั่งซื้อ
เปรียบเทียบกับระยะเวลาเดียวกัน ของปีที่ผ่านมา คิดเป็นยอดที่เพิ่ม 50%

5.  งานโครงการก่อสร้างครบวงจร (Turnkey Project)

บริษัทมีความเชี่ยวชาญ และประสบการณ์ในการก่อสร้างโรงงานแปรรูปอาหาร
โรงงานผลิตน้ำแข็งห้องเย็น ทั้งในประเทศ และต่างประเทศ ด้วยระบบครบวงจร
จากทีมงานวิศวกรทุกสาขารวมกว่า 120 คน เริ่มจากงานออกแบบ งานก่อสร้าง
งานเครื่องจักรการผลิต และงานสนับสนุนต่างๆ ซึ่ง แบ่งลักษณะงานได้เป็น 4 แบบดังนี้ :-

1)  งานก่อสร้างด้านโยธา (Civil Construction and Building Utility)

2)  งานเครื่องจักรการผลิตและเครื่องจักรสนับสนุนการผลิต (Process Machines and
    Utility Machines)

3)  งานบริหารโครงการ (Project Management)

4)  งานระบบไฟฟ้าและระบบควบคุมอัตโนมัติ (Electrical and Automation)

ลักษณะผลิตภัณฑ์และงานบริการ

1.  งานก่อสร้างด้านโยธา (Civil Construction and Building Utility)

เป็นงานก่อสร้างด้านโยธาทั้งหมด เริ่มจาก งานปรับดิน งานเสาเข็ม งานทำฐานราก
งานโครงสร้าง งานสถาปัตยกรรม ระบบสุขาภิบาล งานตกแต่งภายใน
งานระบบไฟฟ้าภายในอาคาร ไฟฟ้าแสงสว่าง ระบบโทรศัพท์ ระบบสายล่อฟ้า ระบบดับเพลิง
งานไฟฟ้าแสงสว่างภายนอก งานภูมิสถาปัตยกรรม ฯลฯ สำหรับอาคารโรงงาน สำนักงาน
อาคารสนับสนุนการผลิต อาคารโกดัง โรงอาหาร ลานขนถ่ายสินค้า ป้อมยาม รั้วรอบบริเวณ ถนน
ท่อระบายน้ำ รวมทั้งแท่นเครื่องจักร และงานโยธาสำหรับระบบบำบัดน้ำเสีย เป็นต้น
ซึ่งมีวิศวกรควบคุมงานก่อสร้าง ให้เป็นไปตามแบบและมาตรฐานที่กำหนด
เพื่อเป็นการสนับสนุนงานขายเครื่องจักรระบบต่างๆของบริษัทให้ครบถ้วนงานก่อสร้างทั้งโครงการ

2.  งานเครื่องจักรการผลิตและเครื่องจักรสนับสนุนการผลิต (Civil Construction and
    Building Utility)

เป็นงานจัดหาเครื่องจักรเกี่ยวกับกระบวนการผลิต ซึ่งเน้นด้านอุตสาหกรรมอาหาร ได้แก่
การแปรรูปผลิตภัณฑ์อาหารต่างๆ เช่น กุ้ง ปลา ไก่ ผัก ผลไม้ ฯลฯ การผลิตเครื่องดื่ม เช่น นม
น้ำดื่ม เบียร์ ไวน์ เหล้า สาโท ฯลฯ เครื่องจักรผลิตน้ำแข็งหลอด และน้ำแข็งซอง
เครื่องจักรสำหรับห้องเย็นเก็บวัตถุดิบและสินค้า การแช่แข็งแบบต่างๆ เป็นต้น
โดยจะจัดหาจากเครื่องจักรที่พัฒน์กลผลิตขึ้นเอง หรือเครื่องจักรจากแหล่งอื่น
ทั้งในประเทศและต่างประเทศ ตามความต้องการของลูกค้า
ในแง่ของคุณภาพเครื่องจักรและเงินลงทุน รวมทั้งการจัดหาเครื่องจักรสนับสนุนการผลิต เช่น
ระบบไฟฟ้าแรงสูง ไฟฟ้ากำลัง ระบบควบคุมเครื่องจักร และกระบวนการผลิตแบบอัตโนมัติ
เครื่องกำเนิดไอน้ำ เครื่องทำน้ำเย็น ปั๊มลม ระบบปรับสภาพน้ำ ระบบบำบัดน้ำเสีย
ให้สอดคล้องกับเครื่องจักรการผลิต ทั้งที่ผลิตเองและหาจากแหล่งอื่น

3.  งานบริหารโครงการ ( Project Management )

ประกอบด้วยงานออกแบบงานด้านโยธา งานระบบการผลิต และระบบสนับสนุนการผลิต
เริ่มจากการออกแบบเบื้องต้น (Conceptual Design) การออกแบบรายละเอียด (Detail
Design) โดยคำนึงถึงมาตรฐานสากล ถูกหลักการผลิตอาหารอย่างสะอาด (GMP),
ระบบการควบคุมการผลิตอาหารให้มีความปลอดภัยต่อการบริโภค (HACCP), (HALAL)
ซึ่งเป็นมาตรฐานที่ชาวมุสลิมยอมรับ มีความปลอดภัยในการทำงาน
และประหยัดต้นทุนในการผลิตด้วยการบริหารงานก่อสร้างทั้งโครงการ (Site Management)
ซึ่งได้แก่ งานก่อสร้างด้านโยธา (Civil Construction)
งานติดตั้งและทดสอบเครื่องจักรการผลิต และเครื่องจักรสนับสนุนการผลิต (Installation and
Commissioning) การบริหารเวลา (Scheduling) และการบริหารงบประมาณ (Budgeting)
ให้ได้ตามแผนงานและเป็นไปตามความต้องการของลูกค้า
ซึ่งมีเอกสารประกอบการทำงานตามมาตรฐานทุกขั้นตอน

4.  งานระบบไฟฟ้าและระบบควบคุมอัตโนมัติ ( Electrical and Automation)

เมื่อเดือน ตุลาคม 2545 บริษัทได้จัดตั้งแผนกไฟฟ้าและอัตโนมัติ (Electrical and
Automation) ซึ่งเดิมเป็นหน่วยงานย่อยที่ผลิตตู้สวิทซ์บอร์ดควบคุมไฟฟ้า
เพื่อรองรับงานเฉพาะภายในบริษัท แต่เนื่องจากการขยายตัวของบริษัท
จึงเพิ่มงานระบบไฟฟ้าและอัตโนมัติขึ้น เพื่อรับผิดชอบงานด้านไฟฟ้าทั้งหมด
ทั้งงานสนับสนุนระบบไฟฟ้าภายในและภายนอกบริษัท โดยจะรับงานออก แบบ ขายและติดตั้ง
ระบบไฟฟ้าแรงสูง (High Voltage) ระบบไฟฟ้ากำลัง (Power) ทำสวิทซ์บอร์ด (Switch
Board) งานขายระบบควบคุมอัตโนมัติ (Automation Control) ขายอุปกรณ์ไฟฟ้าต่างๆ
(Electrical Parts) อุปกรณ์การวัดทางอุตสาหรรม (Instruments)
รวมทั้งงานบำรุงรักษาระบบไฟฟ้า (Maintenance) โดยมีลูกค้าที่ซื้อเครื่องจักรต่างๆ ของบริษัท
อยู่แล้วเป็น ลูกค้าหลัก และในขณะเดียวกัน ก็จะหาลูกค้าใหม่ๆ เพิ่มขึ้น
โดยเน้นในอุตสาหกรรมอาหารเป็นหลัก

นโยบายและลักษณะการตลาด

-   ในประเทศ

    1.  ขายลูกค้าเดิมที่ซื้อเครื่องจักรของบริษัทอยู่แล้ว

    2.  ขายผ่านพนักงานขายของฝ่ายอื่น

    3.  งานแสดงสินค้า

-   ต่างประเทศ

1)  ขายผ่าน Internet Website ของบริษัท

2)  งานแสดงสินค้า

ภาวะการแข่งขัน

ลักษณะของงานเทิร์นคีย์ จะเป็นการขายโครงการแบบครบวงจร ลูกค้าติดต่อกับบริษัทเพียงแห่งเดียว
ก็จะได้ครบทั้งโครงการ คือ งานก่อสร้าง งานเครื่องจักร และการบริหารโครงการ เป็นลักษณะ
One Stop Shop ซึ่งจะสร้างความสะดวก สบายให้กับลูกค้า
ไม่ต้องปวดหัวกับการควบคุมงานกับผู้รับเหมาหลายๆ ราย ซึ่งจะเกิดปัญหาในเรื่อง การประสานงาน
ระหว่างการก่อสร้างอยู่เสมอ สามารถควบคุมงบประมาณของโครงการได้แม่นยำกว่า
ลดปัญหาการบานปลาย และกำหนดวันเสร็จสมบูรณ์ของโครงการได้แน่นอน
อีกทั้งการเลือกเครื่องจักร อุปกรณ์ให้ลูกค้า ยังมีความหลากหลายมากกว่า
ตามคุณภาพและราคาที่ลูกค้าต้องการ ซึ่งด้วยเหตุผลดังกล่าว
จึงทำให้บริษัทอาจจะได้เปรียบคู่แข่งขันที่มีในประเทศ ในกรณีที่มีสินค้าที่ผลิตเองหลายชนิดกว่า
และสามารถเลือกหาสินค้าจากต่างประเทศได้หลากหลายกว่า
ในขณะที่อาจได้เปรียบบริษัทข้ามชาติที่มักจะไม่ทำงานก่อสร้างด้านโยธาเอง
หรือใช้เครื่องจักรเฉพาะที่ตนผลิตเท่านั้น ซึ่งราคาค่อนข้างสูง ทำให้งบการลงทุนของ
โครงการสูงเกินความจำเป็น
อีกทั้งบริษัทมีทีมงานวิศวกรที่มีความชำนาญจำนวนมากเพียงพอต่อความต้องการ
ไม่ต้องใช้ผู้เชี่ยวชาญจากต่างประเทศ ซึ่งจะเสียค่าใช้จ่ายสูงมาก

ในด้านการพัฒนาเทคโนโลยีของบริษัท นอกเหนือจากการพัฒนาเองโดยหน่วยงานวิจัยและพัฒนา
แล้วยังมีการร่วมมือกับสถาบันการศึกษา เช่น มหาวิยาลัยเกษตรศาสตร์
มหาวิทยาลัยเทคโนโลยีพระจอมเกล้าธนบุรี สถาบันเทคโนโลยีพระจอมเกล้าพระนครเหนือ และ
สถาบันเทคโนโลยีเจ้าคุณทหารลาดกระบัง สถาบันของทางราชการและเอกชน เช่น สถาบันอาหาร
สถาบันวิจัยวิทยาศาสตร์และเทคโนโลยีแห่งประเทศไทย สถาบันไทย-เยอรมัน เป็นต้น
ในการค้นคว้าวิจัย สำหรับการพัฒนาเครื่องจักรและผลิตภัณฑ์ร่วมกันอีกด้วย ในปี 2546
บริษัทได้รับคำสั่งซื้อ สูงกว่าปีที่ผ่านมาในระยะเวลาเดียวกัน ซึ่งเป็นยอดที่เพิ่มขึ้นถึง 109%

ภาวะอุตสาหกรรม

ธุรกิจของบริษัท เกี่ยวข้องกับการแปรรูป และถนอมรักษาสินค้าเกษตร ดังนั้นตราบใดที่การผลิต
และบริโภคอาหารยังมีการขยายตัวอย่างต่อเนื่อง อัตราการขยายตัวของบริษัท ย่อมที่จะขยายตัวตาม
จะเห็นได้ว่าบริษัทมีอัตราการขยายตัวของรายได้รวมเพิ่มขึ้น 26.47% เทียบกับปี พ.ศ. 2545
ซึ่งบริษัทก็ยังคงรักษาสภาพการเป็นผู้นำตลาดได้อย่างต่อเนื่อง โดยเทียบกับข้อมูล
เนื่องจากการนำเสนอความแตกต่างต่อคู่แข่ง ทั้งทางด้านเทคโนโลยี การบริการหลังการขาย
และความพร้อมในการทำงาน

บริษัทมีหน่วยงานวิจัยและพัฒนาผลิตภัณฑ์ ทำให้มีการผลิต และทำตลาดสินค้าใหม่ๆ
เข้าสู่ตลาดอย่างสม่ำเสมอ ซึ่งเป็นข้อแตกต่างอย่างชัดเจนจากคู่แข่งรายอื่นๆ ที่ไม่มีหน่วยงานวิจัย
ทำให้ต้องรอเทคโนโลยีใหม่ๆ จากต่างประเทศเท่านั้น นอกจากนั้น บริษัทมีโรงงานประกอบที่ใหญ่
และทันสมัยที่สุดในอุตสาหกรรม ทำให้บริษัทสามารถรับงานได้ในปริมาณที่สูงกว่าคู่แข่งมาก
และสามารถส่งงานได้ตามเวลาที่กำหนด อาจกล่าวได้ว่ามีเพียง 2-3
บริษัทเท่านั้นในแต่ละสายของผลิตภัณฑ์หลัก ที่พอจะมีศักยภาพใกล้เคียงกับบริษัท
และเป็นการยากสำหรับคู่แข่งที่จะเข้ามาใหม่ในตลาด เนื่องจากต้องมีความรู้ ประสบการณ์
ความชำนาญ เฉพาะเรื่องอย่างแท้จริง
รวมทั้งยังต้องมีการลงทุนค่าเครื่องจักรต่างๆอีกเป็นจำนวนมาก

นโยบายของรัฐบาลในช่วง 2 ปีที่ผ่านมา ส่งผลให้บริษัทมีผลประกอบการที่น่าพอใจ
โดยเฉพาะนโยบายกระตุ้นเศรษฐกิจ 2 ทาง (กระตุ้นเศรษฐกิจภายในประเทศ และ
สนับสนุนการส่งออกสินค้า โดยเฉพาะสินค้าเกษตร)

1.  นโยบายการส่งเสริมการส่งออก
    จะเห็นได้ว่าอัตราการเจริญเติบโตของตัวเลขการส่งออกของประเทศ
    อยู่ในระดับสูงตลอดมานับจากปี พ.ศ. 2540 บริษัทฯ ได้รับปัจจัยบวกจากการขยายตัวนี้
    และทำให้บริษัทมีผลประกอบการที่ดี และมีการเติบโตที่สม่ำเสมอมาโดยตลอด
    จากการที่ผู้ส่งออกผลิตภัณฑ์อาหารทะเล ไก่ และผลิตภัณฑ์แปรรูปทางการเกษตร
    มีการขยายกำลังการผลิตเพิ่มขึ้นตลอดเวลา ถึงแม้ในช่วงวิกฤติเศรษฐกิจ
    สภาพตลาดในอุตสาหกรรมแปรรูป และถนอมรักษาอาหาร
    กลับมีการขยายตัวตรงข้ามกับสภาวะตลาดในส่วนอื่น และยังคงขยายตัวอย่างต่อเนื่องต่อไป
    ตามนโยบายของรัฐบาลที่จะทำให้ประเทศไทยเป็นศูนย์กลางในการผลิตอาหารของโลก
    กระทรวงพาณิชย์ได้กล่าวว่า การส่งออกของปี พ.ศ. 2546 มีการขยายตัวถึง 18.6 %

2.  นโยบายการพัฒนาคุณภาพสินค้าเกษตร
    เพื่อยกระดับคุณภาพสินค้าเกษตรเพื่อไม่ให้เป็นอุปสรรคในการส่งสินค้าไปยังต่างประเทศ
    รัฐบาลได้กำหนดให้ผู้ประกอบการผลิตอาหารต้องมีกระบวนการ
    การผลิตอาหารตามหลักเกณฑ์วิธีการที่ดี (Good Manufacturing Practice : GMP)
    ไม่ว่าจะเป็นโรงน้ำแข็ง, โรงงานนม, โรงงานแปรรูปอาหาร หรือ
    โรงงานเก็บถนอมรักษาอาหาร ตามประกาศของกระทรวงสาธารณสุข
    ผู้ผลิตอาหารทุกรายต้องมีกระบวนการผลิตได้ตามกฎเกณฑ์ของ GMP ภายใน กรกฎาคม 2546
    บริษัทซึ่งมีบุคคลากรที่มีความชำนาญการด้านการวางผังการผลิต
    และจำหน่ายเครื่องจักรการแปรรูปอาหาร
    สามารถเข้าไปรับงานในส่วนของการปรับปรุงสภาพโรงงานเดิม หรือการสร้างโรงงานใหม่
    ให้เป็นไปตามกฎเกณฑ์ GMP นอกจากนี้ รัฐบาลยังคงวางนโยบายการส่งเสริมเรื่องดังกล่าว
    ต่อมายังปี 2547 โดยใช้ชื่อว่า โครงการอาหารปลอดภัย หรือ “Food Safety” รวมถึง
    มาตรการ “คุมมาตรฐานจากฟาร์มสู่โต๊ะอาหาร” (Farm to Table)
    ที่มีการสืบแหล่งที่มาของวัตถุดิบ(Traceability) และความโปร่งใส (Transparency)
    ของวัตถุดิบ ซึ่งบริษัท คาดว่าจะได้รับผลดีต่ออุตสาหกรรม ต่าง ๆ
    ที่บริษัทเป็นผู้ผลิตอย่างต่อเนื่องมาในปี 2547 เช่นกัน

3.  นโยบายการกระตุ้นเศรษฐกิจระดับรากหญ้า และการส่งเสริมผู้ประกอบการรายเล็ก (SME)
    ทำให้

เกิดการขยายตัวของผู้ผลิตรายใหม่ เช่น กลุ่มผู้ผลิตสุราพื้นบ้าน, โรงงานแปรรูปอาหารขนาดเล็ก
เป็นต้น กลุ่มธุรกิจเหล่านี้เป็นกลุ่มลูกค้าใหม่ ซึ่งเป็นการขยายฐานการตลาดให้กับบริษัท
นอกจากนี้การกระตุ้นเศรษฐกิจภายในประเทศ ทำให้การบริโภคภายในประเทศสูงขึ้นด้วย
ซึ่งเป็นการขยายฐานการตลาดให้กับบริษัท เช่นเดียวกัน ในปี พ.ศ. 2546
ผลิตภัณฑ์มวลรวมของประเทศ (GDP) ยังคงขยายตัวต่อ
โดยเฉพาะจากการลงทุนทั้งภาครัฐและเอกชน ทำให้มีความต้องการเงินทุนของภาคธุรกิจเพิ่มมากขึ้น
โดยเฉพาะสำหรับการลงทุนในสินค้าทุน (Capital Expenditures)
หลังจากที่ตั้งแต่ช่วงวิกฤติเศรษฐกิจมา
ความต้องการเงินทุนของภาคธุรกิจมักจะเป็นไปเพื่อการบริหารสภาพคล่อง หรือ Working
Capital เป็นส่วนใหญ่

นอกเหนือจากนี้พฤติกรรมการบริโภคของผู้บริโภคที่เปลี่ยนไป เช่น การนิยมบริโภคอาหารสำเร็จ
(Ready to Serve) ทำให้ธุรกิจด้านนี้ขยายตัวอย่างมาก
ทำให้ความต้องการเครื่องจักรถนอมอาหารด้วยความเย็น ห้องเก็บถนอมรักษาอาหารด้วยความเย็น
และเครื่องจักรในการแปรรูปอาหาร มีอัตราการขยายตัวที่สูงขึ้น เป็นปัจจัยบวกให้บริษัท
ซึ่งเป็นผู้นำในอุตสาหกรรมเหล่านี้

โดยสรุปตลาดของเครื่องจักรที่เกี่ยวข้องกับการแปรรูป และเก็บถนอมอาหาร
มีการขยายตัวอย่างต่อเนื่องแน่นอน บริษัทซึ่งเป็นผู้นำในอุตสาหกรรมนี้
และมีศักยภาพในการดำเนินการสูงสุด จะสามารถขยายตัวต่อไปอย่างต่อเนื่อง อีกทั้งบริษัท
มีนโยบายขยายงานสู่ต่างประเทศ โดยเฉพาะตลาดเครื่องทำน้ำแข็งหลอด
ซึ่งมีคู่แข่งที่สำคัญเพียงรายเดียวในระดับนานาชาติ จากประเทศสหรัฐอเมริกา
โดยใช้หลักคุณภาพของสินค้า ที่เทียบเท่าหรือดีกว่า แต่ราคาต่ำกว่า
ซึ่งบริษัทประสบความสำเร็จอย่างดียิ่งในการทำตลาดในประเทศมาเลเซีย
จนครองสัดส่วนการตลาดมากกว่า 80% เช่นเดียวกับในประเทศไทย

กราฟแสดงมูลค่าการส่งออกในอุตสาหกรรมที่เกี่ยวข้องกับบริษัท

[]

การส่งออกปลาสดแช่เย็นแช่แข็ง การส่งออกไก่

[]

การส่งออกอาหารทะเลกระป๋อง การส่งออกอาหารทะเลแปรรูป

[]

การส่งออกปลาหมึกสดแช่แข็ง การส่งออกกุ้งสดแช่แข็ง

[]

[]

การส่งออกผลไม้สดแช่แข็ง การส่งออกผักสดแช่แข็ง

[]

การส่งออกผลไม้กระป๋องและแปรรูป การส่งออกน้ำผลไม้

[]

การส่งออกผักกระป๋องและแปรรูป การส่งออกนมและผลิตภัณฑ์นม

[]

การส่งออกเครื่องดื่ม

ที่มา : ศูนย์เทคโนโลยีสารสนเทศและการสื่อสาร โดยความร่วมมือของกรมศุลกากร

หมายเหตุ : 2546 (มค.-ธค.) เป็นตัวเลขเบื้องต้น

ตารางแสดงมูลค่าการส่งออกในอุตสาหกรรมที่เกี่ยวข้องกับบริษัท

[]

ที่มา : ศูนย์เทคโนโลยีสารสนเทศและการสื่อสาร โดยความร่วมมือของกรมศุลกากร

หมายเหตุ : 2546 (มค.-ธค.) เป็นตัวเลขเบื้องต้น

การจัดหาผลิตภัณฑ์หรือบริการ

ในทุกสายผลิตภัณฑ์ของบริษัท ส่วนใหญ่มีโรงงานทำหน้าที่เป็นผู้ออกแบบและผลิต จากประสบการณ์
ด้านวิศวกรรมในการออกแบบผลิตภัณฑ์ที่สะสมมาตั้งแต่เริ่มก่อตั้งบริษัท ประกอบกับ Know-How
ที่ซื้อลิขสิทธิ์ด้านการประกอบถังในอดีต ทำให้ได้รับการรับรองจากสมาคมวิศวกรรมของสหรัฐอเมริกา
(ASME) เมื่อ พ.ศ. 2543 จนถึงปัจจุบัน ซึ่งในโรงงานแบ่งสายการผลิตออกเป็น 2 ส่วน คือ

1)  ส่วนผลิตเหล็ก (Carbon Steel Fabricate) ทำหน้าที่ออกแบบ
    และผลิตอุปกรณ์อุตสาหกรรมทำความเย็น เช่น เครื่องผลิตน้ำแข็งหลอด, ถังความดัน
    (Pressure Vessel), อุปกรณ์แลกเปลี่ยนความร้อน (Heat Exchanger)
    และอุปกรณ์สำหรับปิโตรเคมีอุตสาหกรรม เช่น อุปกรณ์หอกลั่น (Distillator) เป็นต้น

2)  ส่วนผลิตงานสเตนเลส ทำหน้าที่ออกแบบ และผลิตงานสเตเลสทุกชนิด เช่น ถัง (Tank)
    ในอุตสาหกรรมอาหารและเคมี, ขบวนการผลิตอาหาร (Food Process) ทุกชนิด เช่น
    ระบบลำเลียง (Conveyor), ระบบแช่แข็งแบบเร็ว (Individual Quick Freezer)
    และหม้อฆ่าเชื้อ (Retort), อุปกรณ์เครื่องทำความเย็น, เครื่องควบแน่น (Evaporative
    Condenser) เป็นต้น

หมายเหตุ : เนื่องจากการผลิตของโรงงานเป็นการผลิตตามที่ลูกค้าสั่ง
จึงไม่สามารถวัดกำลังการผลิตได้ ในรอบ 6 ปี ที่ผ่านมา ผลผลิตจากโรงงานของบริษัท
มียอดเพิ่มขึ้นเป็นลำดับโดยในปี 2546 มียอดสูงถึง 515 ล้านบาท ดังแสดง

[]

ยอดการผลิตปี 2544-2546 []แยกตามผลิตภัณฑ์

นโยบายทางการผลิตที่บริษัทวางไว้ในปี 2547

-   ขยายพื้นที่การผลิตโดยการสร้างโรงงานใหม่
    เพื่อรองรับการเติบโตของสินค้ามากกว่ากำลังการผลิตปกติ 60-70%

-   เปลี่ยนเครื่องจักรใหม่ในส่วนที่หมดอายุ และ ปรับปรุงหน่วยงานผลิตที่จะได้รับการส่งเสริมจาก
    BOI เพื่อเพิ่มประสิทธิภาพ

-   ผลิตสินค้าให้ได้คุณภาพ, มาตรฐาน และรักษาเวลาการส่งมอบ

สัดส่วนของการซื้อวัตถุดิบในประเทศ : ต่างประเทศ 88% : 12% ทั้งนี้ การจัดหาวัตถุดิบ บริษัท
จะวางแผนการสั่งซื้อล่วงหน้า และ ประสานงานกับ Supplier ต่าง ๆ
เพื่อติดตามความเคลื่อนไหวของราคาสินค้าอย่างใกล้ชิด เพื่อประสานงานกับฝ่ายขายและการตลาด
ให้ได้ข้อมูลที่ Update ต่อการขายต่อไป

ในส่วนของการผลิตที่จะมีผลกระทบต่อสิ่งแวดล้อมมีน้อย เนื่องจาก การตัด และ เชื่อมชิ้นงาน บริษัท
จะใช้เครื่องจักรตัด และ เชื่อม อัตโนมัติ จึงมีมลภาวะไม่มาก
สำหรับมลภาวะด้านเสียงจะมีบ้างในกรณีที่ต้องขึ้นรูปถังใบใหญ่ๆ
ซึ่งอาคารโรงงานที่ปิดช่วยลดเสียงได้ระดับหนึ่ง ในส่วนของมลภาวะด้านฝุ่น
บริษัทได้มีมาตรการรักษาสิ่งแวดล้อม และ ป้องกันอันตราย โดยให้ผู้ทำงาน
สวมเสื้อแขนยาวและหน้ากากป้องกันในขณะทำงาน นอกจากนั่น บริษัท จะทยอยติดตั้งเครื่องกำจัดฝุ่น
(Dust Collector) แต่ละจุดทำงาน อนึ่ง เศษวัสดุของชิ้นงาน จะถูกเก็บในบริเวณที่บริษัทจัดเก็บ
และจะมีผู้ซื้อมารับจากโรงงานอย่างสม่ำเสมอ

ณ วันที่ 31 ธันวาคม 2546 บริษัท มีงานคงเหลือยังไม่ส่งมอบตามกลุ่มอุตสาหกรรมต่าง ๆ ได้ดังนี้

+-----------+------------+----------+------------+------------+------+
| กลุ่มธุรกิจ / | ระ         | เครื่อ     | เคร        | โครงก      | ยอ   |
|           | บบอุตสาหกรร | งทำน้ำแข็ง | ื่องจักรและระ | ารครบวงจร, | ดรวม |
| ล้านบาท    | มทำความเย็น |          | บบสำหรับผลิต | งานบริการ   |      |
|           |            |          | ภัณฑ์เหลวและ |            |      |
|           |            |          | แปรรูปอาหาร | และอื่น ๆ    |      |
+-----------+------------+----------+------------+------------+------+
| งานคงเหลือ | 138        | 179      | 60         | 146        | 523  |
+-----------+------------+----------+------------+------------+------+
| %         | 26%        | 34%      | 11%        | 28%        | 100% |
| ของยอดรวม |            |          |            |            |      |
+-----------+------------+----------+------------+------------+------+